Nariši igrišče. Dva dečka brcata žogo sredi igrišča. Deklici se gugata na gugalnici na levi strani igrišča. Otrok sedi pod jablano na desni strani igrišča in je jabolko. Na zgornji strani igrišča sedita na klopi ve mami. Poleg njiju sedi tudi en oče. Vsi trije držijo v roki časopis. Pred vhodom v šolo stojita deček in deklica in se pogovarjata. 

Na levi strani slike je listnati gozd, na desni pa iglasti. Med iglastim in listnatim gozdom teče potoček. Ob potoku rastejo zvončki. Tonček se je ustavil v listnatem gozdu. V roki ima košarico, v njej pa veliko gob. Pod drevesi so ostale le še tri mušnice. V iglastem gozdu se skriva zajček. Na smrekovi veji prepeva ptiček. 

Na sliki je vrt. Vrt je razdeljen na osem enakih gredic. Na desni strani stoji mama. V roki drži semena in motiko. Poleg mame stoji oče s sadikami. Na tretji gredici raste osem sadik česna. Na četrti gredici je krtina. Ob njej sedi maček in čaka krta. Na sedmi in osmi gredici rastejo jagode. Levo od jagod je cvetlična gredica. 

Na sliki je velika omara. V omari so tri police. Na srednji polici so tri rdeča jabolka. Na zgornji polici je pet jabolk več kot na srednji. Na spodnji polici je deset hrušk. Na dnu omare sta dva predala. Na levi strani omare sedi muca. Na omari sta dva kozarca marmelade. Med njima je miška. 

Na sliki je gozdna jasa. Sredi jase stoji štor. Na štoru sedi veverica. V desni tački drži lešnik. Nad njo leti ptica z velikim kljunom. Pred štorom je mravljišče. Za štorom je leskov grm. Izza grma gleda zajec. Na desnem robu jase rasteta dva jurčka. Na levem robu jase cveti pet rožic. 

Sredi lista nariši otok. Na otoku raste palma. Pod palmo je rumen sončnik. Na palmo pleza deček. Proti desni strani otoka pluje jadrnica z belimi jadri. Za jadrnico se poganja delfin. Nad otokom leti balon. Na balonu je napis Robinsonov otok. Na levi strani balona je sonce, ki kuka izza oblačka.


Na sredino lista nariši deklico, ki drži v desni roki marjetico. Na levem ramenu ji sedi pikapolonica. Nad deklico leti metuljček. Levo od deklice je krtina. V levem zgornjem vogalu nariši sonce, ki se smeji. Desno od sonca je oblak. Med oblakom in soncem leti letalo. Na desni strani raste grm. Na veji grma sedi ptica.


Na sliki je velika hiša. Hiša ima dva nadstropja. V prvem nadstropju so velika vrata. Na obeh straneh vrat je okno. V zgornjem nadstropju sta dva okna. Med obema oknoma je velika luč. Pred hišo, na desni strani vrat je klopca. Na njej spi muca. Na levi strani vrat je pasja uta. Pred njo leži pes. Na levi strani strehe je dimnik, iz katerega se kadi. 

Na sliki je široka reka. V reki plavajo tri ribe. Na desnem bregu reke stoji ribič, ki lovi ribe. Levi in desni breg reke povezuje most. Most ima na obeh straneh ograjo. Na mostu stoji deček in maha ribiču. Na levem bregu reke raste veliko drevo. Pod drevesom je žoga. Desno od drevesa je velik grm. 
